Netherlands ແລະ Costa Rica ຄືບໜ້າ ເຂົ້າຮອບ 8 ທີມ ຂອງການແຂ່ງຂັນ ເຕະບານໂລກ (ສະໄລດ໌/ວີດີໂອ) 
ອີກ 2 ຄູ່ ຊີງກັນເຂົ້າຮອບ 8 ທີມ ຂອງການແຂ່ງຂັນ ເຕະບານໂລກ ຊຶ່ງທີມໄນຈີເຣຍ ຈະພົບກັບທີມຝຣັ່ງ ແລະອີກຄູ່ນຶ່ງ ຄືທີມ ເຢຍຣະມັນ ຈະແຂ່ງກັບທີມ Algeria ໃນວັນຈັນມື້ນີ້.
ທີມ Costa Rica ແລະ ທີມ Netherlands ໄດ້ຜ່ານເຂົ້າໄປ ຮອບ 8 ທີມ ຂອງການແຂ່ງຂັນເຕະບານໂລກ ທີ່ Brazil ຫຼັງ ຈາກ Costa Rica ໄດ້ຊະນະທີມ Greece ແລະ Netherlands ໄດ້ຊະນະ ທີມເມັກຊິໂກ Costa Rica ຊະນະທີມ Greece ດ້ວຍການເຕະລູກໂທດ ໃນວັນອາທິດວານນີ້ ທີ່ເມືອງ Recife ຫຼັງຈາກສະເໝີກັນ 1 ປະຕູ ຕໍ່ 1 ໃນການແຂ່ງຂັນເຕັມເວລາ ແລະເວລາເພີ້ມ ອີກ ຊຶ່ງ Costa Rica ເຕະລູກໂທດເຂົ້າໂກນ ໝົດທັງ 5 ລູກ ແລະໄດ້ຊະນະ Greece 5 ປະຕູ ຕໍ່ 3 ນີ້ແມ່ນເປັນເທື່ອທຳອິດ ທີ່ທີມ Costa Rica ໄດ້ເຂົ້າຮອບ8 ທີມ ຂອງການແຂ່ງຂັນເຕະບານໂລກ ກ່ອນໜ້ານັ້ນ ໃນວັນອາທິດວານນີ້ເຊັ່ນກັນທີ່ເມືອງ Fortaleza ທີມ Netherlands ໄດ້ສ້າງຄວາມຜິດຫວັງຢ່າງໃຫຍ່ຫຼວງໃຫ້ທີມເມັກຊິໂກ ທີ່ນຳໜ້າດ້ວຍຄະແນນ 1 ປະຕູ ຕໍ່ 0 ມາຈົນເກືອບຮອດນາທີສຸດທ້າຍ ແຕ່ Netherlands ໄລ່ມາທັນ ແລ້ວກໍໄດ້ ຊະນະດ້ວຍການເຕະລູກດ້ວຍຄະແນນສຸດທ້າຍ 2 ປະຕູ ຕໍ່ 1 ທີມ Netherlands ຈະຫຼິ້ນກັບທີມ Costa Rica ໃນຮອບ 8 ທີມໃນວັນເສົາທ້າຍສັບປະດານີ້ ອີກສອງຄູູ່ ທີ່ຈະແຂ່ງກັນເຂົ້າຮອບ 8 ທີມ ແມ່ນຈະປະຊັນກັນໃນວັນຈັນມື້ນີ້ ຄືທີມ ໄນຈີເຣຍ ຈະແຂ່ງກັບທີມຝຣັ່ງ ແລະອີກຄູ່ນຶ່ງແມ່ນທີມເຢຍຣະມັນ ຈະແຂ່ງກັບທີມ Algeria ສ່ວນທີມສະຫະລັດ ກໍຈະພະຍາຍາມເຂົ້າຮອບ 8 ທີມໃຫ້ໄດ້ ເວລາຫຼິ້ນກັບທີມ Belgium ໃນວັນອັງຄານມື້ອື່ນ ແລະທີມ Argentina ຈະແຂ່ງກັບ Switzerland